Baie dankie vir die heerlike oornag verblyf by Leadwood. Alles was baie netjies en skoon. Ons het die swembad baie geniet, wens ons kon langer bly.
Tammy is 'n absolute gem. Ons het langer gebly as wat ons beplan het en sy her uit haar pad gegaan om dinge vir ons maklik en gerieflik te maak. Sal beslis weer daar gaan bly.
Ons is baie ingenome met die algemene opset, gasvry ontvang, beslis 'n aanbeveling as jy jou batterye moet herlaai. Sal beslis weer gaan.
Dis 'n baie mooi, goed toegeruste eenheid vir 'n gesin wat meer as een aand wil oornag. Dit is 'n moderne woning met al wat nodig is tot die gaste se beskikking. Stilte en rus na 'n lang dag op die pad. Geskik vir gaste wat die bos-avontuur soek. Die aanwysings na die lodge was egter nie baie duidelik nie, aangesien die lodge weg van ander woon-eenhede tussen die bome is. Daar is ook nie 'n pad tot by die lodge beskikbaar nie en ons moes ons bagasie oor 'n grondpaadjie deur die bos tot by die lodge dra. Vir ons as seniors was dit baie ongemaklik.
Dit is regtig baie gemaklike verblyf met alles wat nodig is. Die swembad was 'n seën in die hitte en ons het elke oomblik geniet. Baie dankie Tammy.
Oulike plek met potensiaal. Ons het in Lodge 1 gebly. Lyk soos die foto's, behalwe die plek kort opknapping, bv. stukkende loopvlakke op die paadjie en in die storte. Geen verwelkoming, dus wonder jy waar jy moet heen as jy daar aankom. My grootste ergernis is dat elke kas of vol ander mense se goed gepak is, of toegemaak is met kabels. Daar is nêrens om jou klere uit te pak nie. Ek dink ook dis onvanpas om vroue produkte en onderklere in die laaie te vind. Ek het nie betaal om binne mense se huis te bly nie. Die kombuis se asblik kan nie oop of toe nie. Tammy het verduidelik toe ek kla dat ek hom maar moet ruk tot hy oopgaan. Die geiser het gebars en die kaste beskadig en hulle kon nog nie dit vervang nie. Daar word ook daaglikse skoonmaakdienste geadverteer. Dis nie die geval nie. Ek het met Tammy gereël en dan sit ons maar en wag tot die meisie kom, nadat daar gesê is sy kom op 'n spesifieke tyd. Wanneer sy wel daar was, word net die skottlegoed gewas. Geen beddens, vloere of badkamers was aan die kant gemaak nie. Die een skuifdeur kan nie meer oop nie. Toe ons vir Tammy kontak het sy verduidelik dat hulle 'n termiet probleem gehad het en die deur nou nie meer skuif nie. Op sig self nie 'n probleem nie. Dis net omdat daar geen lugversorging is nie, soek mens die deure oop. Die plek was lekker sentraal geleë en daar is heelwat wild te sien sommer vanaf die stoep. As jy nie omgee om tussen ander mense se goed te bly of jou tasse gepak hou sal jy dit hier geniet.
Dit was lekker om so 'n stil en rustige plekkie naby aan die dorpie Hoedspruit te kry. Baie netjies, skoon, en privaat.
Ons was aangenaam verras deur die pragtige, ruim eenheid. Dit is baie mooi en smaakvol ingerig met alles wat 'n mens moontlik kan nodig hê, teen vier-ster-kwaliteit. Dit was duidelik dat Tammy moeite gedoen het om dit besonders te maak. 'n Mens het egter beslis lugversorging nodig in die somerhitte - die waaier was ongelukkig nie voldoende in Desember se smeulende temperatuur nie. Ons was ongelukkig onder die indruk toe ons na die opsomming en foto's gekyk het en ons verblyf bespreek het, dat die twee eenhede aan mekaar geheg is / reg langs mekaar is en die swembad deel. Ons het dus aangeneem dat die gebruik van die swembad in ons eenheid ingesluit was. In die geweldige hitte was dit vir ons 'n groot teleurstelling dat dit nie die geval was nie. As ons dit vooraf besef het, sou ons die ander eenheid bespreek het wat toe nog beskikbaar was. Dit sal beslis help as dit duidelik so in die opsomming gestel kan word. Tammy was egter baie vriendelik en akkommoderend en het ons toegelaat om in die swembad te swem voor en na die ander gaste weg was, wat ons baie waardeer het. Sy was 'n baie aangename gasvrou en baie behulpsaam - sy't ons kom ontmoet net voor ons weg is en ons het lekker gesels wat 'n positiewe persoonlike "touch" aan die ervaring by Leadwood Lodge bygevoeg het. Die eenheid was lieflik, en daar was net 'n paar kleinigheidjies wat ons sou voorstel wat kan help om 'n mens se verblyf in die toekoms nog beter te maak: - Ons sou 'n klein asblikkie in die badkamer of kamer waardeer, sodat 'n mens nie net die kombuis-asblik het om te gebruik nie; - Daar was 'n paar hondehare op ons duvet - nie erg nie, maar tog 'n bietjie onverwags en effens steurend vir my wat nie 'n hondeliefhebber is nie. Toe ons na die ander eenheid gaan kyk het, het ons gesien dat die honde op die perseel heen-en-weer in die eenheid rondgeloop het terwyl die vrou wat daar werk die beddegoed omgeruil het, wat dit verklaar het. Regtig oulike honde, maar as hulle net buite gehou kan word wanneer daar skoongemaak word sal dit hiermee help. - 'n Bolaken op die bed sou wonderlik wees, want dit was 'n warm duvet, so ons kon nie daarmee slaap nie, en het die duvet-oortreksel afgehaal om dit as 'n bolaken te gebruik. Dit sal nog 'n bonus wees as daar ook 'n koeler duvet in die somer is; - 'n Bietjie meer pakplek vir mens se klere sal help. Die kas het net 'n hangdeel gehad met omtrent 4 hangers. Daar is 'n laaikassie, maar dis volgepak met komberse en ekstra benodigdhede. - Dit sou wonderlik wees as 'n muskietnet voorsien kan word vir die bed. Muskietgaas by die deure en vensters kan ook help, maar lugversorging kan die nodigheid vir muskietgaas wegneem. - Ek weet meeste plekke voorsien dit nie meer deesdae nie, maar ek waardeer dit altyd as 'n klein handdoekie saam met die groot handdoeke voorsien word vir wanneer ek my hare was. Behalwe vir hierdie paar kleiner dingetjies was dit wonderlik, en ons sal beslis weer daar kom bly as ons of in die winter kom, of die ander eenheid bespreek, of beide eenhede saam met familie of vriende. Baie dankie Tammy!
Hierdie plekkie is skoon en netjies en het alles wat jy nodig het. Dis rustig en alleen, niemand pla jou nie, as jy wil rus en jou kop skoon maak, is dit die plekkie vir jou! Wonderlike dienste en heerlike om daar te ontspan.
Soos hierbo aangedui was slegs die vertraging by gebrek aan die vooraf verskaf van 'n uitgaankode 'n groot frustrasie.
Ek is so bitter jammer oor die uitgang kode, as ek sou geweet dat julle so vroeg wil ry, sou ek vir julle baie vroeg die uitgang kode na jou toe gestuur het.
Aangename eenheid wat goed geleë is. Die deure kon nie sluit nie en ons het 'n seuntjie van 2 wat baie lief is vir deure oopmaak. Daar het 'n hoop bourommel langs die eenheid gelê wat 'n bietjie onooglik was maar verder het ons lekker geslaap.
'n Pragtige, eenvoudige, netjiese en skoon huisie! Ons het dit vreeslik geniet en is spyt ons het net vinnig oorgeslaap - sou graag meer tyd hier wou spandeer.